text: मुंबई। प्रख्यात टीवी अभिनेत्री शुभांगी अत्रे ‘भाभी जी घर पर हैं’ शो में ‘अंगूरी भाभी’ का किरदार निभाएंगी। ‘अंगूरी’ की भूमिका निभाने वाली अभिनेत्री शिल्पा शिंदे द्वारा यह शो छोड़ने के बाद इस धारावाहिक के निर्माता उनकी जगह दूसरी अभिनेत्री तलाश रहे थे। शो के निर्माता बेनाफेर कोहली ने यहां जारी एक बयान में कहा, ‘‘शुभांगी अत्रे में सादगी और आकर्षण का एक आदर्श मेल हैं। वह एक शानदार अभिनेत्री हैं और अपने अभिनय से वह हर किसी का दिल जीत लेंगी।’’